شەفەق نیوز/ وەزارت پێشمەرگە لە هەرێم کوردستان، ئمڕوو شەممە،
دووپات کرد ک پەکەکە وە کوڵەگردنیگ لە کوێەی مەتین لە پارێزگای دهۆک، پەلامار پێشمەرگە
دا، و قوربانی و زەخمدار لەلیان خست.
وەزارەتەگە لەبەیانامەیگ رەسیە ئاژانس شەفەق نیوز وت: هێزەیل
پێشمەرگە لە مەوقەی ئەرک سەربازی خوەی لە کوێەی مەتین سەروە قەزای عمادیە، شەفەق ئمڕوو،
وەخاتر مقەیەتیکردن خەڵک ئاوایەیل ئەو ناوچە، و چەسپانن ئاسایش لەناویان، کەفتە وەر
کوڵەگردنیگ لەلایەن هێزەیل پەکەکە، ک بویە هووکار شەهیدبوین پەنج ئەندام لە پێشمەرگە
و زەخمداربوین دووان تر.
بەیاننامەگە وتیش؛ ئەرا چەن جاریگ هووشداری لەیجوور رووداوەیلیگ
کردیمن، و بابەتە گشتی پابەند وە رێزگردن سنوور هەرێم بوود، و ئارامی هەرێم کوردستان
نەخەنە وەر مەترسی.
ژمارەیگ لە ئەندامەیل پێشمەرگە، ئمڕوو شەممە، وە پەلاماریگ
مووشەکی لەلایەن پەکەکە لە قەزای عمادیە کەفتن.
